Farihah Abdullah: ACD3A5
laa..nak tkar klas ke? klas ape lak?
Gud luck jua ye ! ^__^
hee back to old class laa. A3 ^^ ouhh ty ! Doiteronomio 25 | Beibele Inthaneteng | Phetolelo ya Lefase le Lefsa
25 “Ge go ka tsoga ngangišano bathong+ gomme ba ya go seka, gona ba ahlolwe;+ yo a lokilego go bolelwe gore o lokile gomme yo kgopo go bolelwe gore o kgopo.+
2 Ge go ka direga gore yo kgopo a swanelwe ke go itiwa,+ gona moahlodi a mo patlamiše pele ga gagwe a itiwe dikgati+ tšeo di lekanago tiro ya gagwe ya bokgopo.
3 A ka mo itia dikgati tše masomenne. A se ke a oketša ka selo, ka ge a ka tšwela pele a mo itia dikgati tše ntši go okeletša go tšeo+ gomme ngwaneno a gobošwa mahlong a gago.
4 “O se ke wa tlema poo molomo ge e fola.+
5 “Ge barwa ba motho ba dula gotee gomme yo mongwe wa bona a hwa a se na morwa, gona mosadi wa mohu a se tšewe ke monna yo mongwe o šele. Ngwanabo mohu a ye go yena a mo tšee e be mosadi wa gagwe, a mo nyale.+
6 Tatago leitšibulo leo mosadi yoo a tlago go le belega a le reele leina la ngwanabo yo a hwilego,+ e le gore leina la yoo ngwanabo le se ke la hwelela mo go Isiraele.+
7 “Bjale ge e ba monna yoo a sa nyake go nyala mosadi wa ngwanabo, gona mosadi yoo a rotogele kgorong go banna ba bagolo+ a re go bona: ‘Ngwanabo monna wa ka o ganne go tsoša leina la ngwanabo mo go Isiraele. Ga se a dumela go nnyala, nna mosadi wa ngwanabo.’
8 Gona banna ba bagolo ba motseng wa gabo ba mmitše ba bolele le yena, gomme a eme a re: ‘Ga ke nyake go tšea mosadi yo.’+
9 Ka morago mosadi wa ngwanabo yo a hwilego a mmatamele pele ga mahlo a banna ba bagolo a mo role ramphašane,+ a mo tshwele ka mare sefahlegong+ ke moka a re: ‘Ke kamoo monna yo a ganago go tsoša lapa la ngwanabo a dirwago ka gona.’+
10 Mo go Isiraele ntlo ya gagwe e bitšwe ka gore: ‘Ntlo ya yo a rotšwego ramphašane.’
11 “Ge monna a ka re a elwa le yo mongwe gomme mosadi wa yo a fenywago a tla go hlakodiša monna wa gagwe go yoo a mo itiago, ke moka a otlolla seatla sa gagwe a swara monna yoo yo mongwe ka ditho tša bong,+
12 gona o mo kgaole seatla. Leihlo la gago le se ke la mo kwela bohloko.+
13 “Ka mokotleng wa gago o se ke wa ba le mehuta e mebedi ya dikala,+ se segolo le se senyenyane.
14 Ka ntlong ya gago o se be le mehuta e mebedi ya diroto,*+ se segolo le se senyenyane.
15 O be le keloboima e nepagetšego le e lokilego. O be le seroto sa tekanyo e nepagetšego le e lokilego, e le gore o atelwe ke matšatši nageng yeo Jehofa Modimo wa gago a go neago yona.+
16 Gobane yo mongwe le yo mongwe yo a dirago dilo tše, mang le mang yo a dirago tša go hloka toka, ke selo se se šišimišago go Jehofa Modimo wa gago.+
17 “Le gopole seo Baamaleke ba le dirilego sona tseleng ya ge le be le etšwa Egipita,+
18 kamoo ba ilego ba gahlana le lena tseleng gomme ba bolaya bao ba bego ba ikgoga ba le šetše morago, mola le be le lapile e bile le fedile matla. Ba be ba sa boife Modimo.+
19 E re ge Jehofa Modimo wa gago a go khutšišitše manabeng a gago ka moka ao a go dikologilego mo nageng yeo Jehofa Modimo wa gago a go neago yona e le bohwa gore o e tšee e be ya gago,+ o fediše leina la Baamaleke ka tlase ga magodimo.+ O se ke wa lebala seo.
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D5%26Chapter%3D25%26wtlocale%3DSE%26srcid=share⊂ject=Bala Beibele Inthaneteng